ang sabi nila'sapat na sapat na ang kaunti kong natutuhan sa primary grade; na ang isang babae raw ay di kailangang mag aral nang matagal, sukat na lang ang siya'matutong sumulat at bumasa; wala raw siyang katungkulan kundi ang maglinis, maghusay at tumao sa bahay; maglingkod sa kanyang mga magulang at asawa, at mag alaga sa mga anak kun sakali'magkaroon. at pati ba naman ang mga tatay mo, pacita, ay napadadaig sa mga ganyang bulag na paniniwala na dapat sumpain ng lahat! diyata naman at tayong mga babae ay di kailangang mag aral ng anoman maliban na lang sa pagsulat at pagbasa ng kaunti? at ang karunungan sa isang wasto at ginhawang pamumuhay, ang mga mararangal at tumpak na paguugali, ang mga katungkulan natin sa kapisanan, sa ating bayan, at sa sangkatauhan ang mga bagay bang iyan ay pagpipikitan na natin ng mata, di na natin paguukulan ng panahon? laking kamalian!